МОДЕЛ УГОВОРА












МОДЕЛ УГОВОРА 

ЗАКЉУЧЕН ИЗМЕЂУ





”ИНФРАСТРУКТУРЕ ЖЕЛЕЗНИЦЕ СРБИЈЕ ”, а.д.
11000 Београд, Немањина 6
( у даљем тексту : Наручилац  )

и

___________________________________________________________________________
______________________________________________
______________________________________________________
( у даљем тексту : Пружалац услуге)













Акционарско друштво за управљање јавном железничком инфраструктуром „Инфраструктура железнице Србије“, Београд, са седиштем у Београду, улица: Немањина 6, МБ: 21127094, ПИБ: 109108420, чији је законски заступник в.д. генералног директора  др Небојша Шурлан (у даљем тексту: Наручилац )

и
______________________________________, са седиштем у:_______________ улица: __________________________ МБ: ___________, ПИБ: _____________, чији је законски заступник директор/генерални директор (заокружити) ___________________________________(у даљем тексту Пружалац услуге), са друге стране (Продавац наступа са подизвођачем / учесником у заједничкој понуди _____________________________,ул.____________________из ___________________), _____________________________,ул.____________________из ___________________), 
закључују :


УГОВОР О ИЗВРШЕЊУ УСЛУГЕ
Израда Идејног пројекта изградње новог станичног објекта са приступним тргом у железничкој станици Нови Београд

Предмет Уговора
Члан 1.

Овим уговором регулишу се међусобна права и обавезе Наручиоца и Пружаоца услуге по основу извршења услуге израде Идејног пројекта изградње новог станичног објекта са приступним тргом у железничкој станици Нови Београд , која обухвата:
1. Идејно решење
2. Идејни пројекат
3. Студија оправданости
4. Студија о процени утицаја на животну средину

Уговорне стране су сагласне да Пружалац услуге за Наручиоца изврши предметну услугу у свему према Техничкој спецификацији и усвојеној понуди Пружоца услуге, број __________________  од _____________.2023. године, које чине саставни део овог Уговора.

Рок извршења услуге
Члан 2.


Рок за израду Идејног решења је 90 дана од дана потписивања Уговора.
Рок за израду пројекта (са Студијама) је 180 дана од прибављања Локацијских услова.

Крајњи рок за завршетак посла је 12 месеци од дана потписивања Уговора.



Цена и начин плаћања
Члан 3. 

Јединичне цене дате су у Обрасцу структуре цене из понуде број _____________ која чини саставни део овог уговора.

Цене обухватају све трошкове Пружаоца услуге. Цене су фиксне и не могу се мењати до окончања извршења Уговора.

Укупна вредност услуге из члана 1. овог Уговора износи _______________ динара без ПДВ-а (словима:___________________________________________________________________),

односно ____________________ динара са ПДВ-ом,
(словима:____________________________________________________________________).

Укупна вредност ПДВ-а износи ________________________ динара.
(словима:____________________________________________________________________).


Члан 4.

Наручилац се обавезује да ће Пружаоцу услуге уговорену цену уплатити, у року не дужем од 45 дана службеног пријема исправног рачуна за извршену услугу, а према инструкцијама наведеним на рачуну. Пружалац услуге испоставља рачуне по фазама.
 Плаћање ће бити вршено по испостављеним рачунима за извршене услуге у складу са обрасцем структуром цене, односно након завшетка сваке од наведених ставки.
Није дозвољено залагање потраживања Пружаоца услуге по основу Уговора, без сагласности Наручиоца.

Обавезе Наручиоца
Члан 5.

Наручилац се обавезује да омогући Пружаоцу услуге увид у постојећу техничку документацију и друге  податке којим располаже, неопходнe за извршење услуге из члана 1. овог Уговора.


Обавезе Пружаоца услуге
Члан 6.

[bookmark: _GoBack]Пружалац услуге се обавезује да Идејни пројекат изради у свему према условима датим Техничким спецификацијама.
Пружалац услуге се обавезује да техничку документацију по обиму и садржају уради у складу са Законом о планирању и изградњи (Службени гласник РС бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС 50/2013 - одлука УС, 98/2013-УС, 132/2014, 145/2014 и 83/2018, 31/2019, 9/2020 и 52/21), Законом о железници (Службени гласник РС број 41/2018), Законом о безбедности у железничком саобраћају (Службени гласник РС број 41/2018), Законом о интероперабилности железничког система (Службени гласник РС број 41/2018) и другим важећим законима, прописима, правилницима, упуствима и стандардима који третирају предмет пројектовања.

Техничка документација треба да се састоји од:
· Опште документације,
· Текстуалне документације,
· Нумеричке документације,
· Графичке документације.

Пружалац услуге се обавезује да изради Идејно решење за потребе прибављања локацијских услова.

Пружалац услуге се обавезује да ћe приликом израде Техничке документације применити законске и друге прописе, техничке нормативе и стандарде који регулишу предметне услуге, као и да ћe услугу извршити у складу са нормама квалитета.

Под квалитетно обављеним послом сматра се:
1. Да је израђено Идејно решење на основу кога ће Понуђач прибавити Локацијске услове.
2. Да је Идејни пројекат израђен у складу са Пројектним задатком и да је Наручилац на њега прибавио позитиван извештај о извршеној стручној контроли од надлежног Министарства.
3. Да је на Студију о процени утицаја на животну средину прибављено позитивно мишљење од надлежног Министарства.

Члан 7.

Техничка документација подлеже верификацији од стране ''Инфраструктура железнице Србије'' а.д.

Техничка документација у електронској форми мора бити идентична штампаним примерцима по приказу, садржају и редоследу података.

Сви цртежи, текстуални и графички прилози достављени на СD-у морају бити достављени у *.pdf облику и у отвореним фајловима (*.doc, *.xls, *.dwg, *.mpp,...) при чему све ситуације у DWG формату приказане у моделу морају бити у Државном референтном систему.

Гаранција
Члан 8.
Гаранција за пружену услугу мора трајати до прибављања позитивног мишљења од надлежног Министарства.


Гаранција за добро извршење посла
Члан 9.

Пружалац услуге је обавезан да у року од 15 (петнаест) дана од дана закључења уговора, преда Наручиоцу оригинал банкарску гаранцију за добро извршење посла у износу од десет (10%) процената од вредности Уговора без ПДВ-а, која је неопозива, безусловна, платива на први позив, са роком  важности минимум 13 месеци од закључења Уговора. 
Банкарска гаранција треба да покрива период 30 дана дужи од рока за извршење уговора у целости. 

Уколико у наведеном року Уговор не буде  реализован у  целости, Извршилац се обавезује да Наручиоцу достави нову банкарску  са продуженим роком важности за наредних 6 месеци.

Наведено средство финансијског обезбеђења Наручилац има право да активира у случају да Извршилац у потпуности или делимично не извршава своје уговорне обавезе или их не извршава на начин и у роковима како је то уговорено, као и у случају раскида Уговора.

У случају продужења рока извршења услуге Извршилац  је у обавези да Наручиоцу достави банкарску гаранцију на исти износ, а са роком важности 30 дана дужим од новоутврђеног рока за извршење услуге.

Начин и место пружања услуге
Члан 10.

Пружалац услуге се обавезује да достави:

1. Идејно решење (електронски потписано) у два (2) електронска примерка
2. Техничку документацију у три (3) штампана примерка и пет (5) примерака на CD-у (или на УСБ меморији), електронски потписана, у складу са прописима којима се регулише израда техничке документације;


Уговорна казна
Члан 11.

Ако Пружалац услуге не изврши уговорне обавезе у уговореном року дужан је да за сваки дан закашњења плати Наручиоцу уговорну казну од 10/00 (један промил) дневно на вредност извршених услуга са закашњењем, с тим да укупна казна не може бити већа од 5% (пет процената) вредности Уговора.
Делимично извршење услуга у предвиђеном року на искључује обавезу плаћања уговорне казне за део неизвршених услуга.

Ако Пружалац услуге једнострано раскине Уговор или изврши услугу која битно одступа од уговорених одредби по питању квалитета и рокова извршења услуге, Наручилац има право да банкарску гаранцију за добро извршење посла поднесе на наплату. 


Раскид Уговора
Члан 12.

Уговорне стране су сагласне да се Уговор може раскинути споразумно.

Уговор се може раскинути једнострано у случају када једна уговорна страна не испуњава своје уговорне обавезе, при чему савесна уговорна страна има право на накнаду причињене штете.

Уговорне стране су обавезне да о раскиду уговора обавесте другог уговарача писменим путем.

Виша сила
Члан 13.

Уговорне стране ослобађају се делимично или потпуно од одговорности за неизвршење обавеза по овом уговору, уколико је оно последица више силе.
 
Под околностима више силе подразумевају се околности које су настале после закључења овог Уговора, као резултат ванредних догађаја независно од воље уговорних страна, као што су: рат,  земљотреси, поплаве, пожари, епидемија, акти државних органа од утицаја на извршење обавеза.

Уговорна страна погођена вишом силом треба одмах телеграмом или на неки други писани начин да обавести другу страну о настанку околности које спречавају извршење уговорне обавезе. Уговорна страна која благовремено не јави другој страни  наступање околности више силе, а која је том околношћу погођена, не може се  позивати на њу, изузев ако сама та околност не спречава слање таквог обавештења.

За време  трајања више силе обавезе из Уговора мирују и не примењују се санкције због неизвршења уговорних обавеза.

Наступањем околности из овог члана продужава се рок за испуњење уговорних обавеза и то за   период који по свом трајању одговара трајању настале околности и разумног рока отклањања последица тих околности.

Уколико настале околности из овог члана трају дуже од једног месеца свака од уговорних страна  задржава право да раскине Уговор. 






Решавање спорова
Члан 14.

У случају спора између Наручиоца  и Пружаоца услуге уговара се надлежност Привредног суда у Београду. 


Измена и допуна Уговора
Члан 15.

Овај уговор може бити измењен или допуњен у истој форми, сагласношћу уговорних  страна, закључењем Анекса уз Уговор.
 
Наручилац може током трајања Уговора у складу са одредбама чл. 156. - 161. Закона о јавним набавкама („Службени гласник РС“, број 91/2019) да измени Уговор без спровођења јавне набавке.

Остале одредбе
Члан 16.

За све што није предвиђено овим Уговором, важе одредбе Закона о облигационим односима ("Сл. Лист СФРЈ",бр. 29/78, 39/85, 45/89 – одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 – Уставна повеља).


Члан 17.

Овај Уговор се сматра закљученим и примењује се потписивањем обе уговорне стране и  достављањем средства обезбеђења, у складу са чланом 9. Уговора.


Члан 18.

Овај Уговор је сачињен у 4 (четири) истоветних примерка, од којих за Наручиоца 2 (два) примерка, а за Пружалац услуге 2 (два) примерка.



за Пружаоца услуге:			                                за Наручиоца :


____________________________                              ''Инфраструктура железнице Србије'' а.д.     генерални директор/ директор				    в.д. генералног директора
                    (заокружити)

      ________________________  				          __________________________
           (име и презиме)				                      др Небојша Шурлан
